青峰詩
作者：無名氏
朝代：唐

paragraphs: 野人不相識，偶坐爲林泉。
莫漫愁沽酒，囊中自有錢。
迴瞻林下路，已在翠微間。
時見雲林外，青峰一點圓。
（見宋岳珂《寶真齋法書贊》卷八。
）（按：原帖爲草書八行。
詩末有云：「近見崔法曹此詩，愛之不覺下筆也。
」岳珂跋云：「右唐無名人青峰詩帖真跡一卷。
帖亦與《奉禮》、《不倦》二帖相似，意皆出於習書之勤者，有小璽表焉。
」同卷跋《奉禮帖》，謂有貞觀初年風度。
）。